Document ID: /roh_data/filtered/fineweb-2-filterrobots_roh.jsonl.gz/54207

Ulteriuras demonstraziuns en Tirchia
- Gievgia, 20.4.2017, 7:04
En la metropola tirca d'Istanbul han la quarta saira en seria numerusas persunas demonstrà cunter la refurma da la constituziun dal president Recep Tayyip Erdogan. Radund 1500 persunas sajan s'inscuntradas per protestar cunter la refurma scrivan agenturas da novitads.
Avant aveva la cumissiun d'elecziun renvià la dumonda da l'opposiziun - d'annullar la votaziun da dumengia passada.
Ils Tircs avevan approvà dumengia cun passà 51% da las vuschs ina refurma da la constituziun che dat marcantamain dapli pussanza al president.
RR novitads 06:00